tomron87/hebrew-wikipedia-sentences-corpus huggingface dataset:
בסבבים מתקדמים (סבב 60 ומעלה) נכנסים למפת המשחק צפלינים גדולים שפיצוצם חושף עשרות ומאות בלונים אחרים.
המשחק יכול להימשך ללא הפסקה כל עוד הגנות השחקן חזקות מספיק ומד הבריאות שלו לא מגיע לאפס.
דוגמאות למבני ההגנה המופיעים במשחק:
"קוף קוסם" – קוף שיורה לעבר הבלונים בועות כישוף.
לקוף יש שני מצבים: הטלת כשפים של ברקים וסופות שמאטות את הבלונים ופוגעות בהם או כשפים של אש חמה שחורכת הבלונים.
"סופר קוף" – מגדל הגנה בדמות גוף הלובש גלימה כחולה.
ניתן לשדרג את הקוף כך שירה אלומות לייזר לעבר הבלונים ואילו בנתיב שדרוג אחר הקוף יהפוך לרובוט-קוף אימתני שיורה אלומות אור חזקות ומדויקות לעבר הבלונים.
שדרוג יקר של הקוף יהפוך אותו ל"אל השמש" – מגדל הגנה מסיבי וחזק ביותר שמעניק לשחק יתרון משמעותי.
ישנו עוד מצב סודי שהופך את השדרוג האחרון של "אל השמש" לגרסה אפלה וחזקה הרבה יותר מ"אל השמש" בצורה הרגילה שלו, ניתן להשיג את השדרוג רק במשחק החמישי והשישי.
"קוף צוללת" – מבנה הגנה שניתן להציב רק באזור ימי.
קוף זה נמצא בתוך צוללת שניתן לשדרגה כך שתפלוט קרינה רדיואקטיבית חזקה או שתשגר טילים חזקים ומהירים לעבר הבלונים.
"קוף מסוק" – מסוק חזק אותו מטיס קוף מצבא הקופים של המשחק.
ניתן לשדרגו כך שייאט את הבלונים ויימנע מהם מלהתקדם במסלולם או שיירה טילים לעברם ויפגע בהם גם באמצעות הרוטר שלו.
"קוף טייס" – מבנה הגנה בדמות קוף המטיס מטוס ונע ללא הרף בתנועה מעגלית.
ניתן לשדרגו למטוס היורה חצים חדים וחזקים לכל עבר או למטוס הפצצה המשחרר מוקשים בדמות אננס.
"קוף נינג'ה" – קוף העוטה סרט על מצחו ומטיל לעבר הבלונים סכיני הטלה חזקות או פצצות תבערה שמאטות אותם.
"קוף בומרנג" – בעוצמתו, שווה לקוף הנינג'ה.
מטיל בומרנג חזק מאוד שיכול לקפוץ מבלון לבלון.
ניתן לשדרג מבנה זה כך שיטיל את הבומרנג בקצב איטי אבל בעוצמה חזקה מאוד, או קצב מהיר מאוד ועוצמה חלשה.
"קוברה" (נמצא רק ב-Bloons TD Battles) – קוף בדמות סוכן חשאי.
הוא יורה לעבר הבלונים באמצעות אקדחים ויכול להוסיף כסף לשחקן בכל סיום סבב, או בהדרגה להוריד את מד הבריאות של היריב עד לרמה של 1 (כאשר במצב 0 המשחק מסתיים) או לחזק בלונים טבעיים שבאים על היריב.
"מפעל בננות" – בניין שמייצר בננות אותן ניתן לאסוף ידנית או באמצעות "קוף איסוף".
מבנה זה לא תוקף ולא מאט את הבלונים, אלא רק מסייע למצבו הכלכלי של השחקן במשחק.
ניתן לשדרג את המבנה כך שייצר כמות הולכת וגדלה של בננות, או שבכל סיום של סבב יגדיל את כמות הכסף של השחקן.
"קוף דבק" – קוף האוחז בצינור דמוי להביור ומשחרר ממנו דבק.
ניתן לשדרג אותו כך שיתיז דבק בכמות גדולה מאוד שתאט את הבלונים וספינות האוויר, או דבק כימי חזק במיוחד שישתך אותם בתנועתם במסלול.
בגרסת Bloons TD Battles השחקן מתחרה מול יריבים אנושיים.
השחקן שמנצח הוא זה ששורד את הזמן הרב ביותר עד שמד הבריאות שלו צונח לאפס.
לגרסה זו של המשחק יש שני מצבים: מצב הגנה בו כל שחקן צריך להגן על המפה שלו מפני נחיל הבלונים המתגבר ומצב מתקפה.
במצב המתקפה השחקנים יכולים לשלוח בלונים לעבר מפת היריב.
יש תחרויות שמצריכות תשלום במטבעות זהב וירטואליות ובהם אף יש מצבים שונים.
למשל, מצב שבו כמות הכסף ההתחלתית מוכפלת וכל פיצוץ של סט בלונים משפר עוד יותר את המצב הכלכלי.
במצב אחר כאשר השחקן שולח בלונים לעבר היריב הוא באופן אוטומטי תוקף גם את עצמו.
שחקן שמתנתק מן המשחק במהלך יריבות מול שחקן אחר נפסל באופן אוטומטי ויריבו מקבל ניצחון טכני.
Bloons TD6 הוא המשחק העדכני ביותר בסדרת המשחקים ויצא לשוק ב-14 ביוני 2018. להבדיל מן המשחקים האחרים שניתן לשחקם בחינם ומכילים רכישות בתוך המשחק (או האפליקציה), זוהי גרסת Premium tier של הסדרה.
מחיר המשחק הוא כ-5 דולרים (עבור מכשירי אנדרואיד ו-11 דולר בסטים) והוא אף מכיל רכישות ושדרוגים בתשלום בתוך המשחק.
המשחק זמין בחינם למנויי שירות הסטרימינג נטפליקס דרך מכשירים ניידים.
כמו כן, זוהי גרסת מיוחדת של המשחק שכן כל המוצג בה הוא בתלת־ממד ולא מתנהל בעולם דו-ממדי כמו יתר המשחקים.
יתרה מכך, המשחק מאפשר פריסה של אינסוף מגדלי שמירה והגנה ואינו מגביל את השחקן להשתמש רק בשלושה או ארבעה מגדלי שמירה ותקיפה כביתר המשחקים.
פיתוח נוסף של החברה המפתחת הוא שכל מבנה שמירה מתפצל לשלוש אפשרויות שונות ולא רק לשתיים כמו ביתר המשחקים.
Blown Away (בעברית: להתפוצץ) הוא אלבום האולפן הרביעי של הזמרת-יוצרת האמריקאית קארי אנדרווד.
האלבום יצא לאור ב-1 במאי 2012, על ידי חברות התקליטים אריסטה נאשוויל ו-19 רקורדס.
האלבום הגיע למקום הראשון במצעד הבילבורד הוט 100.
לאחר סיימה את סיבוב ההופעות המצליח שלה "Play On Tour", התפנתה אנדרווד לעבוד על אלבום זה אך לטענתה היא לקחה את הזמן מכיוון שרצתה להתרחק מאור הזרקורים ולהתרכב בכתיבה של שירים אישיים יותר ולקחת את האלבום לכיוון אחר.
בסופו של דבר הקלטות האלבום הסתיימו אחריי יותר משנה.
לטענתה של אנדרווד אלבום זה הוא אפל יותר ביחס לאלבומיה הקודמים.
האלבום זכה לביקורות חיוביות ממבקרי המוזיקה ולהצלחה מסחרית גדולה.
הוא הגיע למקום הראשון בארצות הברית ונמכר בלמעלה מ-267 אלף עותקים בשבוע הראשון ליציאתו ובכך היה לאלבום השלישי עם הפתיחה הגדולה ביותר במדינה באותה השנה.
עם הגעתו של האלבום למקום הראשון במדינה אנדרווד הפכה לאמן הנשי השלישי שהצליח להכניס 3 אלבומי הקאנטרי למקום הראשון במדינה.
הוא נשאר במקום הראשון במשך שבועיים ונהיה לאלבום הראשון שלה לעשות זאת.
במצעד אלבומי הקאנטרי של המדינה האלבום הגיע למקום הראשון ונהיה לאלבום הרביעי שלה ברצף שעושה זאת, ונשאר שם במשך 7 שבועות.
האלבום היה לאלבום השביעי הנמכר ביותר בארצות הברית ב-2012 ואלבום הקאנטרי הנמכר ביותר במדינה לאותה שנה.
עד סוף אותה שנה הוא מכר 1.4 מיליון עותקים במדינה.
נכון לינואר 2020 הוא מכר 1.8 מיליון עותקים במדינה ו-3 מיליון עותקים במכירות משולבות מה שמזכה אותו למעמד פלטינה משולשת במדינה.
בכל העולם האלבום מכר כ-2 מיליון עותקים.
מתוך האלבום יצאו 4 סינגלים: הסינגל הראשון היה השיר "Good Girl" אשר הגיע למקום ה-18 בארצות הברית ולמקום הראשון במצעד שירי הקאנטרי האמריקאי.
לאחריו יצא שיר הנושא של האלבום שהגיע למקום ה-20 במצעד האמריקאי ולמקום הראשון במצעד שירי הקאנטרי האמריקאי.
הסינגל השלישי מהאלבום היה השיר "Two Black Cadillacs" אשר הגיע למקום ה-4 במצעד שירי הקאנטרי האמריקאי והסינגל האחרון מהאלבום "See You Again" הצליח להגיע למקום ה-7 במצעד ובכך כל הסינגלים מהאלבום הגיעו לעשירייה הפותחת במצעד.
בנוסף כל הסינגלים מהאלבום הגיעו למעמד פלטינה או יותר במדינה.
האלבום זיכה אותה בשני פרסי גראמי בקטגוריות "ביצוע הסולו הטוב ביותר בשיר קאנטרי" ו"שיר הקאנטרי הטוב ביותר" על שיר הנושא של האלבום.
בנוסף גם האלבום זכה בפרס AMA בקטגוריית אלבום הקאנטרי של השנה.
מקוםתאריםמכירותאוסטרליה (ARIA)זהב35,000ארצות הברית (RIAA)פלטינה 3×3,000,000בריטניה (BPI)כסף60,000קנדה (Music Canada)פלטינה80,000
מדינהתאריך יציאהפורמטחברת תקליטיםקנדה1 במאי 2012תקליטור • הורדה דיגיטליתאריסטה נאשווילארצות הבריתדנמרק2 במאי 2012סוני מיוזיקסיןאוסטרליה4 במאי 2012ניו זילנדאירלנד11 במאי 2012סינגפורבריטניה18 ביוני 2012תקליטי RCAיפן25 ביולי 2012סוני מיוזיק
Blue (בעברית: כָּחוֹל) הוא אלבום האולפן הרביעי ואלבום האולפן המסחרי הראשון של זמרת הקאנטרי האמריקאית ליאן ריימס.
האלבום היה לראשון שלה שלא יצא באופן עצמאי.
הוא יצא לאור ב-9 ביולי 1996, על ידי חברת התקליטים קורב רקורדס, כאשר ריימס הייתה בת 14 בלבד.
בעקבות יציאתו על ידי חברת תקליטים, נחשב האלבום לאלבום הבכורה של ריימס ולא האלבום All That, שיצא לפניו.
האלבום זכה להצלחה ענקית בארצות הברית כאשר דורג במקום הראשון במצעד אלבומי הקאנטרי ובמקום השלישי במצעד הבילבורד 200; הוא נמכר בלמעלה מ-6 מיליון עותקים במדינה.
בחג המולד יצאה מהדורה מיוחדת שלו לטארגט בלבד, ובה ניתן היה לרכוש את האלבום ביחד עם הסינגל "Put a Little Holiday in Your Heart", כאשר "Unchained Melody" היה צד ב' שלו.
מקוםתאריםמכירותאוסטרליה (ARIA)פלטינה 2×140,000ארצות הברית (RIAA)פלטינה 6×6,000,000ניו זילנד (RMNZ)זהב7,500קנדה (Music Canada)פלטינה 3×300,000 מכירות + הזרמת מדיה בלבד
"Blow" (בעברית: "לנשוף") הוא סינגל שהוקלט על ידי הזמרת-יוצרת האמריקאית קשה, מתוך המיני-אלבום הראשון שלה, Cannibal.
השיר יצא לאור ב-8 בפברואר 2011, על ידי חברת התקליטים תקליטי RCA, כסינגל השני מתוך המיני-אלבום.
השיר הגיע למקום הראשון במצעד השירים של הולנד.
השיר נכתב על ידי קשה, קלאס אהלונד, ד"ר לוק, קול קוג'אק, בני בלנקו ומקס מרטין והופק על ידי ד"ר לוק, קול קוג'אק, בני בלנקו ומקס מרטין גם כן.
בנוסף להצלחה הבינלאומית של השיר, הוא זכה להצלחה גם בישראל, כאשר כבש את פסגת מצעד השירים של מדיה פורסט.
הווידאו קליפ הרשמי של השיר פורסם ב-25 בפברואר 2011. בתחילת הקליפ, ניתן לראות את קשה יושבת על כורסה שחורה, כשמולה יושבים על ספה שני חדי-קרן, תוך שזו שותה שמפניה.
השלושה מדברים ובכך מתחיל הקליפ, במהלכו עורכת קשה מלחמת לייזר מול גבר, שראשו לבסוף נתלה על הקיר.
נכון למאי 2020, מונה הצפיות של הקליפ עומד על למעלה מ-80 מיליון צפיות.
מדינהתאריך יציאהפורמטחברת תקליטיםמקור ארצות הברית12 בנובמבר 2010הורדה דיגיטליתתקליטי RCA8 בפברואר 2011מיינסטרים איירפליישווייץ25 בפברואר 2011הורדה דיגיטליתגרמניה22 באפריל 2011תקליטורבריטניה22 באפריל 2011מיני-אלבום דיגיטלי
Blown Away (בעברית: לְהַשִׁיב או לָפַחַת) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן הרביעי שלה, Blown Away.
השיר יצא לאור ב-9 ביולי 2012, על ידי חברת התקליטים אריסטה נאשוויל, כסינגל השני מתוך האלבום.
השיר הגיע למקום השני במצעד שירי הקאנטרי.
השיר נכתב על ידי קארי אנדרווד, כריס דספטנו ואשלי גורלי והופק על ידי מארק ברייט.
בטקס פרסי גראמי שהתקיים בשנת 2013, קיבל השיר שתי מועמדויות: "שיר הקאנטרי הטוב ביותר" ו-"הופעת הסולו קאנטרי הטובה ביותר".
השיר זכה בשתי הקטגוריות וזיכה את אנדרווד בשני פרסי גראמי נוספים.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-86 מיליון השמעות.
השיר זכה להצלחה רבה, כאשר הגיע למקום השני במצעד שירי הקאנטרי ולמקום הראשון במצעד שירי הקאנטרי של קנדה.
איגוד תעשיית ההקלטות האמריקאי העניק לשיר את תואר הפלטינה המרובעת, על מכירות של למעלה מארבעה מיליון עותקים במדינה, מה שהופך אותו לאחד משירי הקאנטרי הנמכרים ביותר בכל הזמנים.
בנוסף לכך, דורג השיר במקום ה-32 ברשימה השנתית של מצעד שירי הקאנטרי של בילבורד, שפורסמה בסוף שנת 2012.
מקוםתאריםמכירותארצות הברית (RIAA)פלטינה 4×4,000,000קנדה (Music Canada)פלטינה80,000
BlueKeep היא פגיעת אבטחה שהתגלתה במימוש של פרוטוקול Remote Desktop Protocol) RDP), ומאפשרת הרצת קוד מרחוק.
BlueKeep פורסמה לראשונה במאי 2019 והיא קיימת בכל הגרסאות הלא מבוססות של Windows NT של Microsoft Windows מ-Windows 2000 כולל Windows Server 2008 R2 ו- Windows 7. מיקרוסופט פרסמה תיקון אבטחה (כולל עדכון חריג למספר גרסאות של חלונות שהגיעו לסוף חייהם ולא זכאים לתמיכה, כגון Windows XP) ב־14 במאי 2019.
ב־13 באוגוסט 2019, דווח על פרצות אבטחה אחרות הקשורות ל-BlueKeep, הנקראות ביחד בשם DejaBlue, בגרסאות חדשות יותר של Windows, כולל Windows 7 וכל הגרסאות האחרונות של מערכות ההפעלה ממשפחת Windows, עד מערכת ההפעלה Windows 10. מספר המעקב לו זכתה הפגיעות הוא CVE-2019-0708.
ב־6 בספטמבר 2019 הוכרז על מודול ניצול ראשון של פגיעות האבטחה BlueKeep ששוחרר לשימוש ציבורי ב-Metasploit.
פגיעות האבטחה של BlueKeep צוינה לראשונה על ידי המרכז הלאומי לאבטחת סייבר בבריטניה וב־14 במאי 2019 פורסמה על ידי מיקרוסופט.
הפגיעות נקראה כ-BlueKeep על ידי מומחה אבטחת המחשבים קווין ביומונט בטוויטר.
מספר המעקב רשמי של BlueKeep הוא:CVE-2019-0708 והיא מוגדרת כפגיעות של הרצת קוד שרירותי מרחוק.
הן ה-NSA שהוציאה ייעוץ משלה בנושא הפגיעות ב-4 ביוני 2019 והן מיקרוסופט, הצהירו כי פגיעות זו עשויה לשמש להפצת נוזקות נוספות במערכת.
שבועיים לאחר העדכון הראשוני שהפיצה, הפיצה מיקרוסופט אזהרה שנייה, לאחר שחוקרי אבטחה מצאו אינדיקציות המראות כי לכל הפחות מיליון מכשירים עדיין פגיעים לפגיעות החמורה.
במיקרוספוט הזהירו כי מתקפה תאורטית של BlueKeep עשויה להיות בקנה מידה דומה למתקפות הענק שהתבוססו על EternalBlue כמו NotPetya ו-WannaCry.
החל מ-1 ביוני 2019, נראה כי שום תוכנה זדונית פעילה המממשת את הפגיעות לא הייתה ידועה בציבור.
עם זאת, ייתכן שהיו קיימים הוכחות היתכנות (Proof of concept) המנצלים את הפגיעות.
ב־1 ביולי 2019, Sophos, חברת אבטחה בריטית, הדגימה הוכחת היתכנות של ה-BlueKeep, במטרה להדגיש את הצורך הדחוף לתקן את הפגיעות.
ב-22 ביולי 2019 נחשפו לכאורה פרטים נוספים על ניצול הפגיעות על ידי דובר ועידה מטעם חברת אבטחה סינית.
ב־25 ביולי 2019 דיווחו מומחי מחשבים כי ייתכן שגרסה מסחרית של הניצול הייתה זמינה.
מאוחר יותר, ב־31 ביולי 2019, דיווחו מומחי מחשבים על עלייה משמעותית בפעילות ה-RDP הזדונית והזהירו, על סמך היסטוריה של ניצולים מנקודות תורפה דומות, כי ניצול מעשי של הפגיעות BlueKeep עשוי להיות קרוב.
ב־6 בספטמבר 2019 הוכרז על ניצול של פגיעות האבטחה של BlueKeep ששוחררה לשימוש ציבורי ב-Metasploit.
עם-זאת, הגרסה הראשונית של ניצול זה הייתה לא מהימנה, והיא ידועה כגורמת לשגיאת "מסך המוות הכחול" (BSOD).
מאוחר יותר הוכרז על תיקון שהסיר את הסיבה לשגיאת ה-BSOD בניצול זה.
ב־2 בנובמבר 2019 דווח על קמפיין פריצות BlueKeep הראשון בקנה מידה המוני, אשר כלל משימה לא מוצלחת של כריית מטבעות מבוזרות, בדגש על מטבעות מונרו.
מאוחר יותר, ב־8 בנובמבר, אישרה מיקרוסופט שזיהתה מימוש התקפה של BlueKeep, וקראה למשתמשים לתקן מידית את מערכות Windows שלהם.
ב־13 באוגוסט 2019, דווח על פרצות אבטחה הקשורות ל- BlueKeep, אשר זכו לשם DejaBlue בגרסאות חדשות יותר של Windows, כולל Windows 7 וכל שאר הגרסאות של מערכת ההפעלה עד Windows 10.
פרוטוקול RDP משתמש ב"ערוצים וירטואליים", שהוגדרו לפני אימות, כנתיב נתונים בין הלקוח לשרת לאספקת הרחבות.
RDP 5.1 מגדיר 32 ערוצים וירטואליים "סטטיים", וערוצים וירטואליים "דינמיים" כלולים באחד מהערוצים הסטטיים הללו.
אם שרת קושר את הערוץ הווירטואלי "MS_T120" (ערוץ שאין סיבה לגיטימית עבור לקוח להתחבר אליו, שכן מיקרוסופט משתמשת בו לשימושים פנימיים) עם ערוץ סטטי שאינו 31, מתרחשת השחתת זיכרון המאפשרת הרצת קוד שרירותי ברמת המערכת.
גרסאות חדשות מ־7, כגון Windows 8 ו- Windows 10, לא הושפעו.
הסוכנות לאבטחת סייבר ותשתיות של ארצות הברית הודיעה כי ביצעה בהצלחה גם הרצת קוד באמצעות הפגיעות ב- Windows 2000.
התיקון מכריח את ערוץ "MS_T120" הנ"ל להיות מחויב תמיד לערוץ 31 גם אם שרת הRDP מתבקש אחרת.
כמו כן, ה-NSA המליץ על אמצעים נוספים להגנה על ה-RDP, כגון השבתת שירותי שולחן עבודה מרוחק והפורט המשויך אליו (TCP 3389) אם לא משתמשים בו, ודרישת אימות ברמת רשת (NLA) עבור RDP.
על פי חברת אבטחת המחשבים Sophos, אימות דו-שלבי עשוי לחזק את אבטחתו של ה-RDP.
עם זאת, ההגנה הטובה ביותר היא מניעת הפעלת RDP באינטרנט, כיבוי ה-RDP אם אין צורך, ובמידת הצורך, הפעלת RDP רק דרך VPN.
Blue Banisters הוא אלבום האולפן השמיני של הזמרת-יוצרת האמריקאית לנה דל ריי.
האלבום יצא לאור ב-22 באוקטובר 2021, על ידי חברות התקליטים אינטרסקופ רקורדס ופולידור רקורדס.
ב-20 במרץ 2021, יממה לאחר צאת אלבום האולפן השביעי Chemtrails over the Country Club, הכריזה דל ריי על צאת אלבום האולפן השמיני שלה בעמוד האינסטגרם שיקרא Rock Candy Sweet, ויצא ב-1 ביוני.
ב-11 באפריל, העלתה דל ריי הצצה עם הכיתוב Blue Banisters בעמוד האינסטגרם שלה.
הצצה מציגה תמונה של דל ריי מביטה אל השמים.
ב-28 באפריל, העלתה דל ריי את עטיפת האלבום בו ניתן לראות שהוחלף שמו ל-Blue Banisters, וייצא ב-4 ביולי.
מאוחר יותר באותו יום פרסמה דל ריי הצצה לשיר הנושא של האלבום "Blue Banisters", והקליפ הנלווה שלו בעמוד האינסטגרם עם הכיתוב: "לפעמים החיים גורמים לך להשתנות בדיוק בזמן לפרק הבא", ובטוויטר פרסמה את הכיתוב: "אני כותבת את הסיפור שלי.
ואף אחד לא יכול לספר את זה חוץ ממני".
ב-20 במאי, הוציאה דל ריי שלושה סינגלים ביחד הנקראים "Blue Banisters" ,"Book Text" ו-"Wildflower Wildfire".
ב-3 ביולי, חשפה דל ריי את עטיפת האלבום באינסטגרם שלה יחד עם טיזר לסינגל הקרוב, עם הכיתוב "אלבום שיצא מאוחר יותר...
שיהיה לך X טוב רביעי".
עטיפת האלבום מצייגה את דל ריי יושבת על סיפון עץ עם כלביה טקס ומקס.
ב-3 בספטמבר, פרסמה דל ריי את עטיפת לסינגל "Arcadia" בחשבון האינסטגרם שלה וחשפה כי השיר ייצא ביום רביעי שלאחר מכן, ב-8 בספטמבר.
+ תאריכי יציאות לאור ופורמטים עבור Blue Banistersאזורתאריך יציאהפורמטחברת תקליטיםמקורכלל העולם22 באוקטובר 2021תקליטור • הורדה דיגיטלית • סטרימינג • קלטת שמעפולידור • אינטרסקופ29 באוקטובר 2021אריך-נגןיפןתקליטוריוניברסל מיוזיק יפןארצות הברית12 בנובמבר 2021אריך-נגן אינטרסקופברזיל10 בדצמבר2021תקליטוריוניברסל מיוזיק ברזיל
Blowing Kisses in the Wind (בעברית: מעיפה נשיקות ברוח) הוא הסינגל השלישי מתוך אלבומה השני של הזמרת והרקדנית פאולה עבדול אשר יצא ב-17 באוקטובר 1991 על ידי וירג'ין רקורדס.
הקליפ לשיר בו נראית עבדול רוקדת בלט על בימת תיאטרון זכה להצלחה רבה בערוץ MTV בדומה לקליפים אחרים שלה.
השיר עצמו זכה להצלחה גם כן כאשר הגיע למקום השישי בארצות הברית ולמקום השביעי בקנדה.
מבחינה מוזיקלית השיר הוא בלדת פופ אשר עוסקת באהבה נכזבת.
במקור, השיר "Vibeology" היה אמור להשתחרר כסינגל אך השיר קיבל השמעות מרובות ברדיו והיה לו יותר ביקוש ולכן הוא יצא כסינגל במקום.
השיר הגיע למקום השישי בארצות הברית ושהה במיקום זה במשך שלושה שבועות ו-7 שבועות סך הכל בעשירייה העליונה.
במצעד סוף השנה האמריקאי השיר נכנס למקום ה-73. גם בקנדה השיר זכה להצלחה כאשר הגיע למקום השביעי במצעד הקנדי ולמקום ה-98 במצעד הקנדי הסוף שנתי.
בשאר העולם השיר זכה להצלחה פחותה כאשר לא הצליח להיכנס לאף מצעד של אף מדינה אחרת מלבד פולין ששם נכנס למקום ה-29.
"Blue Eyes" (בעברית: "עיניים כחולות") הוא שיר שהלחין וביצע המוזיקאי והזמר הבריטי אלטון ג'ון.
השיר יצא לאור ב־1982 כסינגל מתוך אלבום האולפן ה־16 של ג'ון, "".
השיר הגיע למקום השמיני בממלכה המאוחדת.
בארצות הברית, הוא הגיע למקום ה־12 במצעד בילבורד הוט 100, שהה שבועיים במקום הראשון במצעד השירים העכשוויים למבוגרים ושהה שלושה שבועות במקום ה־10 במצעד Cash Box.
בישראל, השיר שהה במשך שבועיים במקום הראשון במצעד הלועזי של רשת ג'.
השיר היה מועמד לפרס גראמי בקטגוריית "ביצוע הפופ הקולי הטוב ביותר – גברים".
הווידאו קליפ צולם באוסטרליה, בטיילת המפורסמת "בונדיי לברונטי" המחברת בין חופי בונדיי וברונטי שבסידני.
המיקום המדויק הוא המקום המזרחי ביותר ב־Marks Park שבטמרמה, היכן שצריח נמוך מאבן חול נשען על פסגת הצוקים ומשקיף על ים טסמן.
פסנתר הכנף הלבן מוקם בדיוק באמצע הצריח.
את הקליפ ביים סטיבן פריסט.
השיר והקליפ הוקדשו לאליזבת טיילור.
אד הוגן, מבקר "AllMusic", כתב שהשותפות בין ג'ון והפזמונאי גארי אוסבורן הייתה שותפות מוצלחת שהניבה להיטים.
על "Blue Eyes" כתב שזהו עוד "היבט מצוין" של השותפות ביניהם, .
לינדזי פלאנר, מבקר "AllMusic", בביקורתו על האלבום "", תיאר את "Blue Eyes" כבעל .
המבקר רוברט קריסטיגו , מחבר "מדריך לצרכן", הביא את "Blue Eyes" כדוגמה לאחד השירים הטובים ש"הוציא ג'ון מגארי אוסבורן".
אלטון ג'ון – זִמרה, פסנתר
ג'יימס ניוטון הווארד – סינתיסייזר, פסנתר חשמלי פנדר רודס
ג'ף פורקרו – תופים, ייתכן תוף מרים
שנהטקסקטגוריהתוצאהמקור 1983 גראמיביצוע הפופ הקולי הטוב ביותר – גברים
Blue Christmas (בעברית: "חג המולד הכחול") הוא אלבום אוסף של הזמר והמוזיקאי האמריקאי אלביס פרסלי.
האלבום יצא לאור בשנת 1992 בארצות הברית, על ידי חברת התקליטים RCA רקורדס, לכבוד חג המולד.
בנוסף להיותו אלבום חג המולד, הוא גם נחשב למיני-אלבום בשל אורכו הקצר.
האלבום מכיל בתוכו הקלטות מחודשות של שירי חג מולד ידועים כמו "Winter Wonderland" ו-"White Christmas".
"Blue Banisters" הוא סינגל שהוקלט על ידי הזמרת-יוצרת האמריקאית לנה דל ריי.
השיר יצא לאור ב-20 במאי 2021, על ידי חברות התקליטים פולידור ואינטרסקופ, כסינגל ראשון מתוך אלבום האולפן השמיני שלה, Blue Banisters.
ב-28 באפריל 2021, הכריזה דל ריי על צאת אלבום האולפן השמיני שלה, שיקרא Blue Banisters, וייצא לאור ב-4 ביולי 2021. ב-20 במאי 2021, הוציאה דל ריי שלושה סינגלים הנקראים "Wildflower Wildfire", "Blue Banisters" ו-"Book Book" – כ"הקדמה ראשונית לקראת אלבום האולפן השמיני הקרוב שלה".
"Blue Banisters", הוא שיר בלדה, בו נעשה שימוש בפסנתר.
השיר עצמו מאופים בווקאליות והוא הופק ונכתב על ידי גייב סיימון, מלהקת האינדי רוק קופצקי.
סיימון הפיק גם שירים לזמרות-יוצרת הבריטית דואה ליפה ומקסמטון .
לנה דל ריי – כתיבה, הפקה, לחן
גייב סיימון – כתיבה, הפקה, לחן, הנדסה, מיקסינג, אורגן, פסנתר
אדם איאן – הנדסת מאסטרינג
מדינהתאריך יציאהפורמטחברת תקליטיםמקורעולם20 במאי 2021הזרמת מוזיקה • הורדה דיגיטליתפולידור • אינטרסקופ
Blow (בעברית: לפוצץ) הוא שיר של הזמר-יוצר הבריטי אד שירן, בהשתתפות הזמרים-יוצרים האמריקאים כריס סטייפלטון וברונו מארס.
השיר יצא לאור ב-5 ביולי 2019, על ידי חברות התקליטים אסיילום רקורדס ואטלנטיק רקורדס, ושימש כסינגל הרביעי מתוך אלבום האולפן הרביעי של שירן, No.6 Collaborations Project.
השיר נכתב על ידי שירן, סטייפלטון, מארס, ברודי בראון, פרנק רוג'רס, ג'יי.טי.
קיור, בארד מקנאמי וגרגורי מק'קי.
מארס הפיק את השיר וניגן בכל הכלים מלבד הבס.
"Blow" תואר כשיר מסוג רוק, בלוז רוק והארד רוק.
מבחינה לירית, השיר הוא מעין הקדשה למאהבת שגורמת לזמר להשתגע, בשילוב עם רפרנסים לאקדח ורמיזות מיניות.
השיר זכה לביקורות מעורבות מצד מבקרי המוזיקה, כאשר חלקם שיבחו את השירה של הזמר ואת צליל ההארד רוק של השיר, בעוד שאחרים ביקרו את המילים.
השיר הגיע למקום ה-60 בבילבורד הוט 100 האמריקאי, ולמקום ה-39 בקנדה הוט 100, וכן הוסמך לתואר זהב מטעם איגוד תעשיית ההקלטות הקנדי (MC).
בנוסף, הגיע השיר למקום השלישי במצעד שירי הרוק והשירים האלטרנטיביים בארצות הברית, למקום ה ברביעי במצעד הרוק הקנדי, ולמקום ה-21 במצעד הסינגלים האוסטרלי.
בקליפ, שבוים על ידי מארס ופלורנט דכארד, שירן, סטייפלטון ומארס מוחלפים בלהקת רוק נשית, המבצעת את השיר במועדון הלילה "The Viper Room", מול קהל מעריצי רוק.
במהלך ראיון על No.6 Collaborations Project, חשף אד שירן כי הוא קיבל השראה משיתוף הפעולה של כריסטינה אגילרה עם ליל קים, M.I.A ופינק ב-"Lady Marmalade" משנת 2001. זה הוביל אותו לעבוד עם ג'סטין ביבר וברונו מארס.
הוא אמר כי יהיה מהנה ליצור איתם שיר.
האדם הראשון שאליו הגיע הוא מארס שאמר, "בוא פשוט נעשה שיר.
שם הרצועה נחשף לראשונה ב-18 ביוני 2019, יחד עם שמות האמנים המשתתפים בו.
ב-2 ביולי 2019, פרסם שירן קטע קצר מתוך השיר בעמוד האינסטגרם שלו.
שירן, סטייפלטון ומארס כתבו את הרצועה במרתף בנאשוויל.
שירן הסביר כי השלישייה עבדה על שירים שונים ודברים שונים, אך סאונד הרוק של הסינגל הגיע לאחר עבודה עם סטייפלטון.
שירן פירט, "זה היה רק במקרה...
סטייפלטון פשוט ניגן לנו את הריף, והחלטנו לכתוב עליו את השיר".
עם זאת, לשירן ולמארס היו מספר ויכוחים ומחלוקות בזמן העבודה על השיר, "ברונו לא הפסיק להזכיר לנו מי מהם מכר יותר תקליטים", הסביר שירן.
בראיון ל-iHeartRadio, טען שירן כי אנשים הופתעו כשהקשיבו לשיר, כיוון שלא ציפו לשיר כזה ממנו.
מארס אמר כי זו הייתה "זכות" לעבוד עם שירן וסטייפלטון, באומרו, "לעולם אינך יודע על מה אתה הולך לנחות כשתשתף פעולה עם מוזיקאים אחרים".
הוא הצהיר כי נהנה לעבוד איתם על השיר, וכך גם שירן.
את השיר כתבו שירן, סטייפלטון, מארס, ברודי בראון, פרנק רוג'רס, ג'יי.טי.
מארס היה אחראי גם על הפקת השיר, וכן ניגן בגיטרה, בתופים ובסינתיסייזר.
צ'ארלס מוניז וג'ו רובל, יחד עוזר המהנדס ג'ייקוב דניס, הנדסו את השיר.
את המיקסינג עשה מני מארוקין באולפני לאראבי סאונד, לוס אנג'לס.
המאסטרינג לשיר נעשה על ידי סטיוארט הוקס במטרופוליס מאסטרינג, בלונדון.
השיר הושמע בבכורה ב-5 ביולי 2019, בתחנת הרדיו האוסטרלית KIIS 106.5. אטלנטיק ואסיילום רקורדס הוציאו לאור את השיר באותו היום, יחד עם רצועה אחרת מהאלבום של שירן, "Best Part of Me" בהשתתפות הזמרת-יוצרת האמריקאית יאבה (2019), לשירותי הורדות וסטרימינג דיגיטליות במדינות שונות.
אטלנטיק הוציאה את הסינגל ב-8 ביולי 2019 למספר פורמטים של רדיו, בהם רוק פעיל, רדיו להיטים עכשוויים ושירים למבוגרים בתחנות רדיו בארצות הברית.
ב-10 ביולי 2019, פורסם השיר מחדש לרדיו רוק פעיל.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-113 מיליון השמעות.
"Blow" נחת במקום ה-60 בבילבורד הוט 100 האמריקאי עם 26,000 הורדות, 7.5 מיליון השמעות בשירותי הסטרימינג ו-1.5 מיליון השמעות רדיו בשבוע המעקב המלא הראשון שלו.
הסינגל נחת בשיאו מקום השלישי במצעד שירי הרוק והאלטרנטיבי.
זו הייתה כניסתם הראשונה של סטייפלטון ומארס למצעד, והכניסה הראשונה של שירן מאז 2013. השיר הגיע לראשונה גם למקום הראשון במצעד שירי הרוק הדיגיטליים, והיה לפעם הראשונה של שלושתם במקום זה.
בנוסף, נחת השיר בשיאו במקום ה-33 במצעד הרולינג סטון האמריקאי.
השיר הגיע בשיאו למקום ה-39 במצעד הקנדה הוט 100, וכן למקום הרביעי במצעד שירי הרוק הקנדי, בו שהה עשרים וחמישה שבועות בסך הכול.
השיר הוסמך לתואר זהב על ידי איגוד תעשיית ההקלטות הקנדי (MC).
השיר נכנס לראשונה למצעד האוסטרלי במקום ה-31, והגיע בשיאו למקום ה-93 בגרמניה.
במצעד הסינגלים הצ'כי והסלובקי, הגיע השיר למקומות ה-53 וה-56, בהתאמה.
במצעד הסינגלים הסקוטי, נחת השיר בשיאו, במקום ה-21. בנוסף, נכנס השיר לראשונה למצעד הסטרימינג הבריטי במקום ה-35.
שירן הודיע כי הקליפ עתיד לצאת ב-30 ביוני 2019, אולם תאריך יציאתו נדחה ל-8 ביולי 2019. את הקליפ ביימו ברונו מארס ופלורנט דכארד, והוא צולם לאורך שלושה ימים.
אחת השחקניות שהופיעו בקליפ, ג'ורדן קלי דברג', הסבירה על הקליפ, ואמרה כי "זיעה, דם ודמעות נכנסו ליצירת המופת הזו".
בקליפ, שירן, סטייפלטון ומארס מוחלפים בלהקת נשים, הכוללת את משתתפת העונה ה-23 של הטופ מודל הבאה של אמריקה, צ'ריש ווטרס, והדוגמנית והשחקנית שאיין היינס.
ווטרס, המובילה את קבוצת הבנות, מבצעת את השיר בליפ סינק יחד עם הלהקה מול קהל מעריצי רוק במהלך מופע במועדון הלילה "The Viper Room" בלווס אנג'לס.
את שלושת הסולניות מלווים פרנצ'סקה סימון, וונצלה ג'וי ולורן דייס כחברות הלהקה.
ג'ושוע אספינוזה מ-Complex כינה את הקליפ "מדהים".
וינסטון קוק-וילסון מ-Spin תיאר את הקליפ כ-"אירוני" ו-"אנרגטי".
גיל קאופמן מבילבורד מצא כי בווידאו קליפ יש "אנרגיה גבוהה".
הקרדיטים שלהלן לקוחים מהערות האלבום של No.6 Collaborations Project.
אד שירן - שירה, כתיבה
כריס סטייפלטון - שירה, כתיבה
ברונו מארס - שירה, כתיבה, הפקה, גיטרה, תופים, מוג
ברודי בראון - כתיבה, בס
ג'ייקוב דניס - עוזר הנדסה
רובין פלורנט - עוזר הנדסת מיקס
סקוט דסמארייז - עוזר הנדסת מיקס
מקוםתאריםמכירות קנדה (Music Canada) זהב 40,000
מדינהתאריך יציאהפורמטחברת תקליטיםמקור עולם 5 ביולי 2019 הזרמת מוזיקה • הורדה דיגיטלית אסיילום • אטלנטיק ארצות הברית 8 ביולי 2019 שירים אלטרנטיביים למבוגרים אטלנטיק רוק פעיל רדיו אלטרנטיבי רדיו להיטים עכשוויים שירים למבוגרים 10 ביולי 2019 רוק פעיל
הוא שיר של הזמרת-יוצרת האנגלייה דואה ליפה, מתוך אלבום הבכורה שלה, Dua Lipa (2017).
השיר נכתב על ידי ליפה לצד לורן כריסטי והמפיק שלו ג'ון לוין.
השיר הופץ בפורמט של הורדה דיגיטלית והזרמת מוזיקה האחים וורנר ב-26 באוגוסט 2016 כסינגל החמישי מהאלבום.
השיר הגיע למקום הראשון במצעד שירי הדאנס קלאב וה-72 במצעד הבילבורד הוט 100.
דואה ליפא כתבה את "" עם ג'ון לוין ולורן כריסטי, כשלוין תיפקד גם כמפיק היחיד שלו.
הם כתבו אותו בלוס אנג'לס בפברואר 2016. לאחר שעבדה כדוגמנית, קיבלה ליפה השראה לכתיבת השיר לאחר שנאמר לה שהיא צריכה לרדת במשקל כדי להצליח כדוגמנית.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-425 מיליון השמעות.
הקליפ של "" הוקרן בבכורה עולמית ביוטיוב ב-12 בספטמבר 2016. הוא בוים על ידי קינגה בורזה וצולם במרכז האמנויות ברביקן בלונדון.
טאוואן קדקונג, חברתה של ליפה, ערכה את הסרטון בביתה בזמן שהייתה בשיחה בסקייפ עם העורכת, אמילי אוברי, בלוס אנג'לס.
נכון לאוקטובר 2021, מונה הצפיות של הקליפ עומד על למעלה מ-300 מיליון צפיות.
Blue הוא אלבום הבכורה של הדי ג'יי הבריטי, ג'ונאס בלו, שיצא, על ידי פוזיטיביה רקורדס ווירג'ין EMI רקורדס, ב-9 בנובמבר 2018.
האלבום מורכב מרוב הסינגלים הקודמים של Blue, כולל "Rise" עם הצמד האמריקאי, ג'ק & ג'ק , "Polaroid" עם המוזיקאי האנגלי, ליאם פיין, והזמרת הקנדית לנון סטלה, ו-"Fast Car" עם דקוטה, לצד שבעה שירים מקוריים חדשים כמו "Wherever You Go" ו-"Come Through".
באלבום, הוא שיתף פעולה עם הזמרת-יוצרת הקנדית-קולומביאנית, ג'סי רייז, זמר הפופ האמריקאי, ג'ו ג'ונאס, הזמרת הסקוטית, נינה נסביט, הפזמונאית האנגלית צ'לסי גריימס, הזמרת הארגנטינאית, טיני, והזמרת האלבנית, ארה איסטרפי.
מייק ואס, מ-Idolator, תיאר את האלבום כ-"אוסף הלהיטים הגדולים ביותר".
מדינהתוארמכירותדנמרק (IFPI Danmark)זהב10,000מקסיקו (AMPROFON)פלטינה60,000סינגפור (RIAS)2× פלטינה20,000הממלכה המאוחדת (BPI)זהב100,000ארצות הברית (RIAA)זהב500,000
Blue (בעברית: כחול) הוא שיר של הזמרת הוולשית מרינה דיאמנדיס, הידועה גם בשם הבמה לשעבר מרינה אנד דה דיימונדס.
השיר יצא לאור ב-13 במרץ 2015, יחד עם שאר רצועות האלבום, וב-16 ביולי, כסינגל החמישי מתוך אלבום האולפן השלישי שלה, Froot.
דיאמנדיס תיארה את "Blue" כשיר בהשראת שנות ה-70, וגם כרצועה הכי פופית באלבום.
"Blue" היה השיר הראשון שהקליטה הזמרת לאלבום.
בראיון משנת 2014 ל-The Line of Best Fit, הסבירה דיאמנדיס כי על אף ש-"Blue" הוא השיר "שנשמע הכי גדול" באלבום, היא לא הוציאה אותו כסינגל המוביל כי היא לא רצתה שיחשבו על Froot כ"קמפיין פופ ענק".
השיר עוסק בפרידה וברצון של הזמרת לא להרגיש עצובה, כפי שמרמז שם השיר, שכן הצבע הכחול נקשר לרגש העצב.
השיר הוא הרצועה הרביעית באלבום האולפן השלישי של דיאמנדיס, Froot, והוא באורך של ארבע דקות ותשע שניות.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-32 מיליון השמעות.
האודיו הרשמי של השיר עלה לערוץ היוטיוב של דיאמנדיס ב-8 במרץ 2015. הסרטון, שהגיע למיליון צפיות תוך מספר ימים, כולל תיאורים מונפשים של פירות וגופים שמימיים המסתובבים באיטיות על פני רקע כוכבים.
הסרטון הונפש על ידי האמן ביל ריצ'רדס, כאשר אותן אנימציות שומשו גם בסרטוני האודיו של שאר השירים.
הווידאו קליפ ל-"Blue" צולם בפארק התענוגות "Dreamland" ביולי, 2015, ובוים על ידי שרלוט רתרפורד.
הקלים עלה לערוץ היוטיוב של דיאמנדיס ב-16 ביולי 2015, והוא כולל עריכת רדיו מקוצרת של השיר.
הקרדיטים שלהלן נלקחו מאתר Genius.
התופים הוקלטו באולפני Kore, לונדון ו-Assault & Battery Two, לונדון.
מרינה דיאמנדיס – שירה, כתיבה, הפקה, קלידים, קולות רקע
דייוויד קוסטן – הפקה, כלי הקשה, קלידים, הנדסה
וז קלארק – תכנות, מיקסינג
מדינהתאריך יציאהפורמטחברת תקליטיםעולם13 במרץ 2015הזרמת מוזיקה • הורדה דיגיטליתאטלנטיק
"Blue & Grey" (בעברית: "כחול ואפור") הוא שיר של להקת הבנים הדרום-קוריאנית BTS, שפורסם ב-20 בנובמבר 2020 באלבום האולפן Be.
"Blue & Grey" נכתב על ידי חברי הלהקה V, שוגה, RM וג'יי-הופ במשותף עם אמנים נוספים, והופק על ידי V, פארק ג'י-סו, היס נויז ואחרים.
השיר נועד להיכלל במיקסטייפ הסולו של V, אך לבסוף נכלל באלבום האולפן החמישי של הלהקה בשפה הקוריאנית, Be.
מבחינה לירית, השיר עוסק בהתמודדות עם דיכאון ובדידות כתוצאה ממגפה.
V סיפר שהשיר מבטא את "העצב והדיכאון שבדרך כלל מתבטאים בכחול ואפור".
V – כתיבת שירים, הפקה
פארק ג'י-סו - כתיבת שירים, הפקה, גיטרה, פסנתר, כלי מיתר, קלרינט, תופים
היס נויז - כתיבת שירים, הפקה, תופים, עריכה דיגיטלית
לוי – כתיבת שירים, הפקה
RM – כתיבת שירים, עיבוד ראפ, הקלטה
שוגה – כתיבת שירים, עיבוד ראפ, הקלטה
ג'יי-הופ – כתיבת שירים, עיבוד ראפ, הקלטה
פידוג – עיבוד ווקאלי, הקלטה
אוגוסט בראון מה"לוס אנג'לס טיימס" כתב ש-"Blue & Grey" הוא "אחד משירי המופת של עידן ה'פנדמיק-פופ'" של מגפת הקורונה, ותיאר אותו כשיר "מלא הרמוניה, אך לא שחצני או משתלט".
באתר NBC תואר "Blue & Grey" כשיר פגיע, ש"חוקר את הצד האפל יותר של בדידות וכליאה".
קייט מון ממגזין "טיים" טענה ש-"Blue & Grey" הוא השיר הכי גולמי מבחינה רגשית באלבום.
ראיסה ברונר תיארה את השיר כבלדה רכה, פואטית ומופנמת, ושיבחה את האופן שבו הראפרים ג'יי-הופ ושוגה ויסתו את הראפ שלהם כך שיתאים לאופי האיטי והעדין של השיר.
במגזין המוזיקה הבריטי "NME" כתבה ריאן דאלי כי "Blue & Grey" הוא השיר ה"מזעזע" ביותר באלבום.
לדבריה, השיר מתאר אי נוחות וקדרות באופן "פגיע באופן מוחץ"; קולותיהם של V ושל ג'ימין "נוטפים רגש נואש", אך לקראת סוף השיר רומז ג'ין שיש אור בקצה המנהרה, במילים "אם, בעתיד הרחוק, אהיה מסוגל לחייך / אגיד לך שעשיתי זאת".
אמה סאלטה מ-MTV כתבה שהשילוב של קולות חברי הלהקה, ובפרט קולותיהם של V ושל ג'ימין, עם צלילי הגיטרה האקוסטית, "יעלה למאזינים דמעות בעיניים".
לדבריה, השיר מעודד הבעת רגשות בכנות ובפתיחות.
לניקה קרוז מ"האטלנטיק" תיארה את "Blue & Grey" כ"שיר ערש בצבע חצות" שמשקף את הקדרות ואי-הנוחות של חיים בסגר.
לדבריה, שילוב השיר עם השירים בעלי האווירה האופטימית יותר באלבום מדגים את היכולת של BTS לשלוט במגוון סגנונות.
אג'ה רומנו מאתר Vox כתבה שהשיר הוא "בלדה שופעת" הדומה לווידוי.
לדבריה, "השירה המהממת של BTS" היא המקבילה המלודית לתחושת ASMR; שורת הפתיחה האווירירית של V וג'ונגקוק, ולאחר מכן הראפ הנינוח של ג'יי-הופ ושוגה, "מרגישים כמו מישהו שלוחש לך על הכרית שלך" - תחושה מרגיעה שלדבריה משותפת לכל בלדות הסולו של V.
לאחר מכן, הטנור העליז של ג'ימין הופך אותו ל"חבר החביב ושומר הסוד" של המאזינים.
רומנו כתבה שהשיר הוא דוגמה למקצוענות של BTS ביצירת אינטימיות בין האמן למאזין, וליישום המיומנות הזו ליצירת "פופ מנחם".
בשבוע הראשון לפרסומו נמכר השיר ביותר מ-69,000 יחידות בארצות הברית, וכך הפך לשיר השני הנמכר ביותר בארצות הברית באותו שבוע - שני רק לסינגל המוביל של האלבום, "Life goes on".
באופן גלובלי היה "Blue & Grey" השיר הנמכר ביותר באותו שבוע.
מקוםתאריםמכירותסטרימינגיפן (RIAJ)כסף30,000,000 †† הזרמת מדיה בלבד
"Blue" (בעברית: "כחול") הוא שיר של הזמר הדרום קוריאני V מ-BTS מתוך אלבום הבכורה שלו Layover.
הוא פורסם ב-8 בספטמבר 2023 דרך חברת התקליטים ביג היט מיוזיק.
השיר נכתב על ידי אבסנט כרוניקלס, , ופארק ג'ינסו, והופק על ידי אבסנט כרוניקלס ופארק ג'ינסו.
לשיר צורף וידאו קליפ ב שבו נראה V מסתובב ומחפש מישהו.
הוא דופק על דלת דירה ונהיה יותר ויותר חסר סבלנות עם כל דפיקה ושיחת טלפון שלא נענת.
הוא מחפש בעציצים מפתח רזרבי לדירה, מסתובב עוד קצת, ואז חוזר לאותו בניין ויושב על נדנדה בחוץ, נראה מלנכולי מכיוון שהחיפוש שלו לא צלח.
ברקע, אישה משחררת כלב קטן (כנראה של V) מרצועה והוא רץ לעברו.
"Blue" (בעברית: "כְּחוֹל") הוא שיר של הזמרת-יוצרת האמריקאית בילי אייליש, הנחשב לרצועה החותמת את אלבום האולפן השלישי שלה, Hit Me Hard and Soft (2024).
הוא פורסם ב-17 במאי 2024. את השיר כתבה אייליש ביחד עם אחיה פיניאס או'קונל שהיה למפיק המוזיקלי שלו.
אף על פי שלא פורסם כסינגל, זכה "Blue" להצלחה בין-לאומית.
הוא דורג בעשיריות הפותחות בערב הסעודית, צ'כיה, והמזרח התיכון וצפון אפריקה.
בקנדה, זכה להצלחה רבה כאשר דורג במקום העשרים-ושלושה בקנדה הוט 100, וקיבל את תואר הזהב על ידי איגוד תעשיית ההקלטות הקנדי.
השיר מתייחס לשני שירים שכתבה בילי אייליש בעבר, "True Blue" ו-"Born Blue".
"True Blue" היה אחד השירים הראשונים שהיא ופיניאס כתבו אי-פעם, אחרי "Ocean Eyes", אותו ביצעה יחד עם השיר הזה בכמה מהופעותיה המוקדמות.
בפברואר 2022, השיר דלף לרשת והפך ויראלי בטיקטוק, מה שהוביל את אייליש לחבר אותו מחדש כשהבינה שהיא רוצה להשלים אותו ולהוציא גרסה סופית.
"Born Blue" היה שיר שהם התחילו לכתוב עבור (2021).
כמו כן, הם כללו אותו בגרסה מוקדמת של רשימת הרצועות, אך כתבו מספר שורות נוספות ומעולם לא סיימו את המלאכה.
לבסוף, הם החליטו לשכתב ולשלב את שני השירים כדי לשקף את ההרגשה שלהם בזמן כתיבת האלבום הזה והעניקו לו שם חדש "Blue".
הוא דורג במקום העשרים-וחמישה במצעד הבילבורד הוט 100, וכן במקום העשרים-ושלושה בקנדה הוט 100. בערב הסעודית, צ'כיה והמזרח התיכון וצפון אפריקה דורג בעשיריות הפותחות.
בבילבורד גלובל 200 דורג בעשרים העליונים, ובמקום העשירי במצעד שירי הרוק & האלטרנטיביים של בילבורד.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-142 מיליון השמעות.
אזורתאריך יציאהפורמטחברת תקליטיםמקורכלל העולם17 במאי 2024סטרימינג • הורדה דיגיטליתדארק-רום • אינטרסקופ
Blue Eyed Black Boy הוא אלבום האולפן השלישי של להקת מוזיקת העולם הישראלית בלקן ביט בוקס, שיצא לאור ב-27 באפריל 2010.
האלבום הגיע למקום החמישי ברשימת האלבומים הנמכרים ביותר של אתר אמזון בקטגוריית מוזיקת העולם.
מבקר המוזיקה יוסי חרסונסקי, כתב בטור הביקורת האינטרנטי שלו מ-6 באפריל 2010: "אתה לא יכול להישאר נינוח בהקשבה לדיסק המלהיב הזה, הכי אקלקטי שלהם", כשהוא מסכם במילים: "ללא ספק: האלבום המסוגנן המשובח ביותר של בלקן ביט בוקס".
עתון הבוקר הבריטי Independent כתב: "השלישייה הניו יורקית הזו מייצרת פיוז'ן גלובלי במיומנות כבר יותר מחמש שנים, אבל באלבום השלישי הזה כישורי כתיבת השירים שלהם סוף סוף משתווים למלאכת האולפן שלהם".
מגזין המוזיקה הניו-יורקי Relix ציין במאמר ביקורת על האלבום מ-2010: "בעוד שכל אלבום שואף להתעלות על קודמו, אין ספק שעם האלבום השלישי שלו, הבלקן ביט בוקס הישראלי מברוקלין יצר משהו הרבה מעבר לכל מה ששלושת חבריו ניסו להוציא בעבר".
תומר יוסף - שירה, כלי הקשה, סמפלים
תמיר מוסקט - תופים, כלי הקשה, תכנות
"Blow Away" הוא שיר מאת המוזיקאי האנגלי ג'ורג' האריסון.
השיר הוא חלק מהאלבום George Harrison משנת 1979 והוא הסינגל המוביל בו.
השיר הוא אחת ההקלטות הפופולריות ביותר של האריסון מקריירת הסולו שלו והוא הופיע באלבומי האוסף Best of Dark Horse 1976–1989 ו-Let It Roll: Songs by George Harrison.
באוטוביוגרפיה שלו טען האריסון שהשיר נבע מתחושות של תסכול וחוסר יכולת כתוצאה מדליפה מגג ביתו.
בעודו צופה בגשם שוטף מבניין חיצוני באחוזתו הבין שבעצם כניעתו לבעיה הוא רק החמיר אותה.
בנוסף, הוא מציין שלמרות שבהתחלה הרגיש מודע לעצמו לגבי השיר, וחשב שהוא "כל כך ברור מאליו", השיר "גדל עליו" כשהקליט אותו.
השיר הגיע למקום ה-51 במצעד הסינגלים הבריטי, הופעת הסינגל הראשונה שלו במצעד מאז "You" בשנת 1975. הסינגל הגיע למקום ה-16 וה-7 בהתאמה בארצות הברית ובקנדה.
Blue Room Released הוא מותג הקלטות לונדוני שהפיק והקליט טראנס פסיכדלי בין השנים 1994 ו-2002.
בשנת 1994 הקים סיימון גאהארי מותג זה בעזרת תמיכה כספית מטעם חברת רמקולים בריטית.
התמיכה הפיננסית הרבה בגאהארי אפשרה לו להתקדם בכיוונים חדשים וניסיוניים יותר מהגואה טראנס ה"קלאסי" של אותן שנים.
רוב אמני הטראנס הפסיכדלי המפורסמים ביותר התחילו את עבודתם בשיתוף עם אולפני המותג, למשל Juno Reactor ו-The Infinity Project.
בשנת 1995 יצאה הקומפליקציה הראשונה Outside The Reactor.
הצלחת אלבום זה הביאה אמנים נוספים, כגון: הראל פרוצקי, Total Eclipse ,Voodoo People ו-X-Dream, לעבוד עם גאהארי.
בשנת 2002 התפרק Blue Room Released וחדל לפעול, וב-2004 נקנו זכויותיו על ידי רוברט ט'רנז, בעל מותג ההקלטות MELT 2000, שהעביר את האולפן לדרום אפריקה.
Bo-Bo, במושגי איגוד הרכבות הבינלאומי , הוא קטר בעל סידור גלגלים שבו שני חוגונים, שבכל אחד מהם ארבעה גלגלים המסודרים בזוגות, ואשר כל זוג מונע באמצעות מנוע נפרד.
סידור גלגלים Bo-Bo מתאים בדרך כלל לקטרים בינוניים ולקטרים ברכבות נוסעים מהירות, וכשלושה רבעים מהקטרים הנמצאים בשימוש כיום שייכים לקבוצה זו או לקבוצת 'B'-B.
ברכבת ישראל נמצאים בשירות 9 קטרי "Bo-Bo" מדגם "G12" של חברת אלקטרו-מוטיב דיזל.
דגם זה נכנס לשימוש בישראל בשנת 1954 ושימש להפעלת רכבות נוסעים ומשא.
כיום הוא משמש להפעלת רכבות משא ולעיתוק רכבות בלבד.
גם קטרי העיתוק מהדגמים "GA-DE 900" עם שלושה קטרים, או -"T44" עם קטר יחיד, הם קטרי "Bo-Bo".
בנוסף, נכון לשנת 2009 נמצאים בשרות רכבת ישראל 46 קטרי "Bo-Bo" מדגם "JT 42BW" של חברת "אלסטום", המשמשים בעיקר לרכבות נוסעים, אך גם לרכבות משא.
Blue Monk הוא סטנדרט ג'אז שנכתב על ידי ת'לוניוס מונק ואחת מיצירותיו הנודעות ביותר.
היצירה הוקלטה לראשונה על ידי מונק ב-22 בספטמבר 1954, בהרכב שלישיית פסנתר, עם ארט בלייקי (תופים) ופרסי הית' (קונטרבס), ופורסמה באלבום Thelonious Monk Trio שיצא לאור באותה שנה תחת מותג ההקלטות Prestige.
Thelonious Monk Trio היה אלבום האולפן הראשון של מונק.
מסופר על בוב ווינסטוק, הבעלים של Prestige, שהתלונן על כך שמונק מעולם לא ניגן בלוז, אף על פי שבשלב זה כבר היו באמתחתו של מונק לחני בלוז בולטים שכתב, כגון Straight, No Chaser ו-Misterioso.
מונק העדיף לרצות את מפיקו המוזיקלי ווינסטוק, ושלא כדרכו ברוב הלחנותיו, את Blue Monk כתב בחופזה.
Blue Monk היא הלחן האהוב ביותר על מונק, שנהג לנגן אותה פעמים רבות בהרכבים שונים.
ישנם כשלושים תיעודים שונים של מונק מבצע את היצירה, מביצועי סולו ועד לביצועים עם הרכבי ביג בנד, ובאופן בולט בהרכבי טריו (שלישיית פסנתר) או קוורטט (בצירוף סקסופון, למשל עם צ'ארלי ראוז או ג'ון קולטריין).
Blue Monk בוצעה והוקלטה על ידי אמני ג'אז נוספים, וביניהם ג'ימי ג'ופרה, ג'יי ג'יי ג'ונסון וקאי וינדינג, מק'קוי טיינר, ביל אוונס, האנק ג'ונס, ריי בראון, ביל פריזל ופרד הרש, צ'יק קוריאה, גארי ברטון ועוד רבים.
בשנת 1961 הקליטה זמרת הג'אז אבי לינקולן גרסה של היצירה בתוספת מילים שחיברה למנגינה, תחת השם Monkery's the Blues.
בשנות התשעים המאוחרות השיר הוקלט גם על ידי זמרות הג'אז כרמן מקריי וקרין אליסון.
היצירה היא בסולם סי במול מז'ור, במבנה הנפוץ של בלוז 12 התיבות.
ככזו, זו יצירה בעלת מבנה פשוט וקלה לנגינה, ונחשבת לאחת מהיצירות הפשוטות ביותר של מונק, שלעומתן נודע במיוחד גם בלחניו המורכבים והקשים לביצוע.
ייתכן כי פשטותה היחסית והיותה מתאימה גם לנגנים מתחילים, תרמה לפופולריותה ועצם הפיכתה לסטנדרט מפורסם.
בעוד שהדרגה הראשונה והחמישית (F⁷) נשארות בצורתן המז'ורית הבסיסית או בצורת הספטאקורד, שינוי בולט שעושה מונק במבנה המסורתי של בלוז 12 התיבות הוא עם הדרגה הרביעית (E♭⁷) בתיבה השישית.
בתיבה השישית מתקיים מעבר שבו בסיס האקורד עולה בחצי טון, וכך נוצר אקורד מוקטן על בסיס הטריטון (E°⁷), הוא למעשה הבלו נוט.
מוטיב מרכזי במלודיה של היצירה הוא עליה כרומטית של ארבעה תווים, לרוב מהטרצה הגדולה אל הקווינטה, מהלך מלודי המדגיש את הסולם הבלוזי והבלו נוט.
עם המהלך ההרמוני שתואר לעיל בתיבה השישית, שגם הוא עליה כרומטית בתו הבס המדגישה את הבלו נוט, נוצרת "התכתבות" בין ההרמוניה למלודיה המדגישות זו את זו על ידי אלמנט הבלוז.
המלודיה קרובה מאוד לקטע מתוך שיר הבלוז Pastel Blue מאת צ'רלי שייברס וארטי שו, ששימש בסיס ליצירה.
לצד המאפיינים ההרמוניים, ל-Blue Monk מאפיינים רבים של סגנון הבי בופ (שמונק נחשב לאחד מאבותיו המייסדים), הבאים לידי ביטוי בקצב המהיר והמורכב, ובמיוחד באופי הנגינה החופשית ובמרחב המשמעותי שניתן לקטעי הסולו של הנגנים לצורך אלתור.
המבנה ההרמוני הפשוט של היצירה פותח אותה בטבעיות לקטעי אלתור ממושכים.
הנגינה האידיוסינקרטית של מונק באה לידי ביטוי ניכר בביצועים המתועדים השונים של Blue Monk, מה שהופך את היצירה למזוהה במיוחד עם מונק ומייצגת את סגנונו.
Blues for Salvador הוא אלבום סולו מאת קרלוס סנטנה.
האלבום הוקדש לאשתו דבורה סנטנה, וזכה בפרס גראמי, בקטגוריית ביצוע הרוק האינסטרומנטלי הטוב ביותר לשנת 1989.
אורסאס וילטו – חליל, טימבלס, וקולות רקע
אלפונסו ג'ונסון – גיטרה בס
גרהם ליר – כלי הקשה ותופים
אלכס ליגרטווד – כלי הקשה ושירה
באדי מיילס – קולות רקע
ארמנדו פראזה – תופי בונגו ושירה
כריס סולברג – קלידים, גיטרה, ושירה
ראול ראקוו – תופי קונגה, שירה וקולות רקע
Blueberry Hill (בתרגום חופשי לעברית: גבעת האוכמניות) הוא שיר פופולרי שפורסם במקור בשנת 1940 אך זכה לעיקר פרסומו בגרסת הרוקנרול של פאטס דומינו משנת 1956. את השיר הלחין וינסנט רוז, ואת המילים לשיר כתבו לארי סקוט ואל לואיס.
חברת Victor Records הפיצה את הגרסה הראשונה של השיר ב-31 במאי 1940 בביצוע טומי ריאן ותזמורתו של סמי קיי (Sammy Kaye Orchestra).
הגרסאות הנוספות שיצאו במהחל 1940 בוצעו על ידי ג'ין קרופה, התזמורת של גלן מילר, קיי קייסר, ראס מורגן, ג'ין אוטרי, קוני בוזוול, וג'ימי דורסי.
מבין הגרסאות שפורסמו במהלך 1940 הגרסה שזכתה להצלחה הרבה ביותר הייתה זו של התזמורת של גלן מילר.
במהלך 1949 הופצה גרסה מחודשת של השיר בביצוע של לואי ארמסטרונג אשר הגיע למקום ה-29 במצעד האמריקני.
השיר הפך ללהיט בינלאומי במהלך שנת 1956 כאשר הופצה גרסת רוק אנד רול לשיר בביצועו של פאטס דומינו.
השיר הפך עם השנים ללהיט הגדול ביותר של דומינו.
ג'ין אוטרי (1941) (הגרסה המקורית, מתוך הסרט "The Singing Hill") (1941)
התזמורת של גלן מילר (שירה בביצוע ריי אברל) (1941) (הגרסה המפורסמת ביותר של השיר במהלך שנות ה-40).
ראס מורגן ותזמורתו (שירה בביצוע קרול קיי) (1941)
קיי קייס ותזמורתו (שירה בביצוע הארי בביט) (1941)
לואי ארמסטרונג בשיתוף עם התזמורת והמקהלה של גורדון ג'נקינס (1949)
ג'וני הולידיי בשיתוף עם כריס אייזק (2006)
Blue Suede Shoes (בעברית: נעלי זמש כחולות) הוא שיר שנכתב והוקלט לראשונה על ידי הזמר קרל פרקינס במהלך שנת 1955 ונחשב לאחד משירי הרוקבילי (רוקנרול) הראשונים.
השיר משלב אלמנטים של בלוז, קאנטרי ומוזיקת פופ.
השיר זכה לגרסאות כיסוי שונות לאורך השנים כאשר אחת הנודעות ביותר היא זו שבוצעה על ידי אלביס פרסלי.
בשנת 2003, השיר דורג במקום ה-95 ברשימת 500 השירים הגדולים בכל הזמנים של המגזין רולינג סטון.
הזמר ג'וני קאש היה הראשון שנתן לפרקינס את הרעיון לשיר.
בעת שקאש, פרקינס ואלביס פרסלי נהגו להופיע ברחבי דרום ארצות הברית קאש סיפר לפרקינס על החיילים בצבא ארצות הברית שפגש בעת שירותו הצבאי בגרמניה.
קאש התייחס לנעלי הצבא שלו בתור "נעלי זמש כחולות." קאש הציע לפרקינס לכתוב שיר על הנעליים.
קרל השיב בתגובה כי: "אני לא יודע כלום על הנעליים.
איך אני יכול לכתוב שיר על נעליים?".
מספר ימים לאחר מכן, פרקינס הבחין באחת מהופעותיו בזוג צעיר שרקד ליד הבמה כאשר הבחור ניסה לוודא שחברתו לא תדרוך על נעליו החדשות במהלך הריקוד.
שני האירועים הללו נתנו לפרקינס השראה לכתוב את השיר.
קרל פרקינס (1956) (הגרסה המקורית)
ביל היילי וכוכבי השביט שלו (1960)
Blue Sky Studios (בלו סקיי סטודיוס) הייתה חברת בת של פוקס המאה ה-20 ושימשה כמחלקת ההנפשה שלה.
החברה הוקמה ב-1987 ונחשבה לחלוצה בהנפשה הממוחשבת, ויחד עם אולפני ההנפשה של וולט דיסני ואולפני ההנפשה של דרימוורקס, הייתה הראשונה שעסקה בסוג זה של הנפשה והפיקה בו סרטים שהופצו לקולנוע.
חברת Blue Sky Studios נסגרה על ידי חברת וולט דיסני ב-11 באפריל 2021.
לאחר ההצלחה של "טרון", חברת וולט דיסני החליטה שלא להמשיך לעבוד עם החברה שהפיקה עבורה את האפקטים, Synthavision, ולתת מעתה לאולפניהם לעשות זאת.
לאור זאת Synthavision פשטה את הרגל, וכמה מעובדיה, כריס וודג', קרל לודוויג, יוג'ין טרוובטזקוי, אליסון בראון, דייוויד בראון ומייקל פרארו הקימו אולפן עצמאי - Blue Sky Studios.
עם הקמתו, האולפן הפיק פרסומות מונפשות קצרות לטלוויזיה וביצע עבודות אפקטים חזותיים לכמה סרטים.
באוגוסט 1997, חברת פוקס המאה ה-20 רכשה את האולפן, במטרה שישמש כמחלקת ההנפשה שלה.
מיד לאחר הרכישה, החלו האולפנים בעבודתם, והפיקו את האפקטים בסרטים "הנוסע השמיני 4: התחייה", "טיטניק" ו"ארמגדון".
במרץ 1999, כחלק מהתרסקות שוק ההנפשה, מכרה פוקס המאה ה-20 חצי מהאולפן.
בניסיון האחרון לפני סגירה מוחלטת, בשנת 2002 הפיקו האולפנים את "עידן הקרח".
ההצלחה המסחרית והביקורתית של הסרט הובילה ליצירת זיכיון סביב הסרט, שכולל גם ארבעה המשכים, "עידן הקרח 2: נמסים מצחוק", "עידן הקרח 3: עלייתם של הדינוזאורים", "עידן הקרח 4: יבשת בתנועה" ו"עידן הקרח: מסלול התנגשות", שהכניסו יחד עם הסרט המקורי הכנסות של $3,215,600,000.
ב-9 בפברואר 2021 נודע כי דיסני סוגרת את אולפני Blue Sky Studios באפריל של אותה שנה בעקבות מגפת הקורונה המתמשכת ו-450 העובדים יעבדו באולפני האנימציה השונים של דיסני.
Blurryface הוא האלבום הרביעי של הלהקה האמריקנית Twenty One Pilots אשר יצא לאור ב-17 במאי 2015 דרך חברת התקליטים Fueled by Ramen.
השיר המוביל של האלבום, "Fairly Local" יצא ב-17 במרץ 2015. בינואר 2016 עמדו מכירות האלבום בארצות הברית על כ-592,000 עותקים.
לאחר שהוציאה הלהקה את אלבומם הקודם Vessel בשנת 2013, היא יצאה לסיור מסביב לעולם במטרה לקבל תמיכה בינלאומית באלבומם.
תוך כדי הסיור הם לקחו איתם מעין משרד הקלטות נייד, בו יכלו להעלות רעיונות תוך כדי הסיור.
השירים "Stressed Out", "Polarize", "Hometown" ו-"Not Today" הוקלטו עם המפיק מייק אליזונדו בסטודיו "Can Am" שבטרזנה, לוס אנג'לס.
השיר "Ride" צולם עם ריד בעיר גרוב סיטי, אוהיו.
השיר "The Judge" הוקלט עם המפיק מייק קרוסיי בסטודיו "Livingston Studios" הממוקם בלונדון.
השיר "Message Man" הוקלט עם טים אנדרסון בסטודיו "Werewolf Heart" הממוקם בלוס אנג'לס.
ניל אברון היה אחראי על המיקסינג של האלבום, ביחד עם עזרתו של סקוט סקרזינסקי, בסטודיו "The Casita" הממוקם בהוליווד.
האחראי על המסטרינג של האלבום היה כריס גרינגר בסטודיו "Sterling Sound" הממוקם בניו יורק סיטי, ניו יורק.
האלבום נקרא על שם דמות שהלהקה יצרה בשם "Blurryface".
לפי דבריו של ג'וזף, הוא "מייצג את כל הדברים שאני כפרט, אך גם את כל הסובבים, לא בטוחים לגביו".
ג'וזף מאופר בצבע שחור בידיו ובצווארו בזמן הופעותיו החיות ובקליפים של שירי הלהקה, על מנת להציג את Blurryface.
על כך אמר "מאוד דרמטי, אני יודע, אבל זה עוזר לי להיכנס לתוך הדמות".
האומנות והעיצוב של עטיפת האלבום נעשו על ידי ברנדון רייק, Reel Bear Media ווירגילו טזאי.
רוב גולד היה מנהל האומנות, בזמן שג'וש סקובל היה בתפקיד האחראי ייצור האריזות.
ב-17 במרץ 2015 הלהקה הכריזה על שם האלבום, רשימת ההשמעה ותאריך היציאה שלו.
מעריצי הלהקה העמיסו על שרתי אתר הלהקה עקב ניסיונות מרובים באותו זמן לעשות הזמנה מוקדמת לאלבום.
באותו היום פרסמה הלהקה את שירם החדש הראשון "Fairly Local" והוציאה לו גם וידאו בערוץ היוטיוב של Fueled By Ramen.
ב-6 באפריל פרסמה הלהקה את השיר השני באלבום, "Tear in My Heart", עם קליפ רשמי שהופץ דרך יוטיוב.
השיר השלישי "Stressed Out", יצא לאור ב-28 באפריל עם הקליפ הרשמי שלו.
ב-4 במאי העלתה הלהקה ליוטיוב שידור חי שלהם מקליטים את שיר האלבום השישי, "Lane Boy", וצילמו את הקלטת השיר "Ride".
כשבוע לאחר מכן, באותה המדיה, הועלה הקליפ לשיר "Ride".
ב-19 במאי 2015, הופיעה הלהקה ב-"iHeartRadio Theater LA" הממוקם בברבנק, קליפורניה על מנת לחגוג את הוצאת האלבום.
ההופעה שודרה בשידור חי באתר של iHeartRadio.
הלהקה הופיעה בפסטיבלים מ-19 במאי עד ל-14 בדצמבר.
ב-20 ביולי יצא לאור הקליפ לשיר "Lane Boy".
הלהקה הודיעה על הופעתה בבריטניה, ולאחר דקות ספורות אזלו כל הכרטיסים.
Blurryface קיבל לרוב ביקורות טובות ממומחי מוזיקה.
באתר Metacritic האלבום קיבל ציון של ממוצע 80 מתוך 100 לאחר 5 סקירות של מומחי המוזיקה של האתר, ונאמרו עליו ביקורות חיוביות בדרך כלל.
גארט קמפס מבילבורד הכתיר את האלבום כ-hot mess (בכוונה טובה)", אך נתן לאלבום ביקורות שונות ואמר כי Blurryface "לא הגיע לרמות של אלבומם הקודם Vessel".
כתב העת בילבורד דירג את האלבום במקום ה-74 ברשימתם "100 האלבומים הטובים ביותר של העשור השני".
Blurryface היה הצלחה בארצות הברית.
הוא הגיע למקום הראשון בבילבורד 200, נמכרו למעל כ-147,000 עותקים בשבוע הראשון להוצאתו בארצות הברית, מה שהפך אלבום זה לאלבום המוצלח ביותר של Twenty One Pilots בארצות הברית.
הוא גם האלבום המוביל שפתח את השבוע בארצות הברית.
האלבום הצליח מאוד גם בבריטניה והגיע למצעד ה-UK top 40, במקום 14. בנובמבר 2015 נמכרו כבר מעל ל-500,000 עותקים של האלבום מסביב לעולם, חודש לאחר מכן, הלהקה כבר מכרה מעל לכ-505,000 עותקים ברחבי ארצות הברית, ובינואר 2016 המספר עמד כבר על כ-592,000 עותקים שנמכרו בארצות הברית בלבד.
כל השירים נכתבו על ידי טיילר ג'וזף.
מייק קרוסיי - מתכנת, בס, סינתיסייזר וצרחות (בשיר 7).
יונתן גילמור - צרחות (בשיר 7).
טים אנדרסון - סינתיסייזר ומתכנת (בשיר 11).
לוין - חצוצרה, טרומבון ואפוניון (בשיר 13).
דוד מויר - סקסופון טנור, סקסופון אלטו, סקסופון בריטון וחליל (בשיר 13).
לאנצ'מוני לואיס - מוזיקה ווקאלית נוספת (בשיר 8).
פיט גנברג - אמנים ורפרטואר.
ברנדון רייק - אומנות ועיצוב.
וירגילו טזאי - אומנות ועיצוב.
רוב גולד - מנהל אומנות.
ג'וש סקובל - ייצור אריזות.
טיילר ג'וזף - מפיק מבצע, קופרודוקציה.
כריס וולטמן - מפיק מבצע.
מייק קרוסיי - הפקה (בשיר 7).
טים אנדרסון - הפקה (בשיר 11).
ג'ו ויארס - הקלטות (בשיר 3).
יונתן גילמור - הקלטות (בשיר 7).
כריס ספילפוגל - הקלטות (בשיר 11).
אלכס גרוסזקי - סיוע (בשירים 3–5).
ויקטור לואבנוס - סיוע (בשירים 10 ו-14).
מדינה מצעדי 2015 מקום שיאארצות הברית בילבורד 200 31 בילבורד - Digital Albums 19 בילבורד - Top Rock Albums 7
מדינה אזור תואר מכירותקנדה קנדה (Music Canada) Gold 40,000<הממלכה המאוחדת בריטניה 54,918ארצות הברית ארצות הברית (RIAA) Platinum 592,000
Blue Neighbourhood (בעברית: שכונה כחולה) הוא אלבום הבכורה של הזמר-יוצר האוסטרלי טרוי סיון.
האלבום יצא לאור ב-4 בדצמבר 2015, על ידי חברות התקליטים EMI אוסטרליה וקפיטול רקורדס.
האלבום הגיע למקום השביעי במצעד הבילבורד 200, וה-43 במצעד האלבומים הבריטי.
האלבום הופק על ידי ג'ק אנטונוף, אמיל, אלכס ג'יי אל הייוו, אלכס הופ, דן היום, בראם אינסקור, פיפ נורמן, קיילב נוט וסלאמס.
האלבום מכיל בתוכו שירים בסגנון האינדי-פופ, דרים פופ ואלקטרופופ, בדומה למיני-אלבום Wild, שיצא כמה חודשים לפני כן.
ב-22 במאי 2016, הופיע טרוי סיון בטקס פרסי המוזיקה של בילבורד, עם כמה משירי האלבום.
"Wild" - יצא לאור ב-4 בספטמבר 2015, כסינגל הראשון מתוך האלבום, ויצא בשנית ב-23 ביוני 2016, בשיתוף עם אלסיה קארה.
השיר זכה להצלחה מתונה כאשר הגיע בשיאו אל המקום ה-16 במצעד השירים האוסטרלי, וה-62 במצעד הסינגלים הבריטי.
הקליפ של השיר היה לחלק הראשון מתוך שלושה חלקים שהרכיבו מעין סרט שליווה את האלבום.
השיר זכה להצלחה רבה בארצות הברית כאשר קיבל את תואר הזהב עבור מכירות של 500,000 עותקים בסך הכל.
"Youth" - יצא לאור ב-13 בנובמבר 2015, כסינגל השני מתוך האלבום.
עם יציאתו נכנס אל המקום ה-23 במצעד הבילבורד הוט 100, שם הפך למצליח ביותר של טרוי סיון, ואף הגיע אל המקום ה-1 במצעד שירי הדאנס קלאב.
השיר נכנס אל המקום ה-91 במצעד סוף השנה של אוסטרליה.
הקליפ של השיר זכה להצלחה רבה גם כן כאשר צבר למעלה מ-100 מיליון צפיות, ובכך הפך לשני הנצפה ביותר של סיון.
בארצות הברית זכה השיר לתואר הפלטינה על מכירות של 1,000,000 עותקים.
"Talk Me Down" - יצא לאור ב-26 במאי 2015, כסינגל השלישי מתוך האלבום.
זכה להצלחה מזערית כאשר הגיע אל המקום ה-4 במצעד של ניו זילנד, ה-21 במצעד שבפלנדריה, וה-36 במצעד שבאוסטרליה.
"(Wild (Remix" - יצא לאור ב-23 ביוני 2016, כסינגל הרביעי מתוך האלבום.
במקור יצא כסינגל הראשון ללא אלסיה קארה, אך בגרסה זו יצא בשיתוף עם קארה.
זכה להצלחה נאה כאשר קיבל את תואר הפלטינה באוסטרליה על מכירות של 70,000 עותקים.
הגיע בשיאו אל המקום ה-12 במצעד שבפלנדריה, וה-50 במצעד שבולוניה.
"Heaven" - יצא לאור ב-17 באוקטובר 2016, כסינגל החמישי והאחרון מתוך האלבום.
סיון הופיעה עם השיר בתוכנית של אלן דג'נרס ב-18 באוקטובר 2016, יום לאחר צאתו כסינגל.
השיר הוא דואט עם המוזיקאית בטי וו.
טקסקטגוריהמועמדתוצאהטקס פרסי הווידאו-קליפים של MTVהווידאו קליפ הארוך הטוב ביותרBlue Neighbourhood Trilogyטקס פרסי המוזיקה האוסטרלי 2016אלבום השנהBlue Neighbourhoodאמן השנהיציאת הפופ של השנהשיר השנה"Youth"קליפ השנה"Youth"מפיק השנהAlex Hope for Troye Sivan – Blue Neighbourhoodמהנדס השנה
באוסטרליה זכה האלבום לתואר הזהב על מכירות של 35,000 עותקים.
בדנמרק זכה לתואר הזהב על מכירות של 10,000, ובדרום קוריאה נמסר כי נמכר שם בכ-6,600 עותקים.
בשוודיה זכה לתואר הזהב גם כן, על סך מכירות של 20,000 עותקים.